[bookmark: _GoBack]										1St-1006/2016
[image: ]

REPUBLIKA HRVATSKA						      
TRGOVAČKI SUD U SPLITU
Split, Sukoišanska 6	
					
U   I M E   R E P U B L I K E    H R V A T S K E
R J E Š E N J E

            Trgovački sud u Splitu, po sucu tog suda Velimiru Vukoviću, kao stečajnom sucu, u skraćenom stečajnom postupku povodom zahtjeva FINANCIJSKE AGENCIJE, Regionalni centar Split, Podružnica Split, Mažuranićevo šetalište 24b, OIB: 85821130368, za provedbu skraćenog stečajnog postupka nad dužnikom KURBAŠA & VRANJEŠ j.d.o.o. za ugostiteljstvo, OIB: 48973215479, Kaštel Stari, CestaFranje Tuđmana 733., dana 09. lipnja 2016. godine
r i j e š i o   j e                                               

Obustavlja se  stečajni postupak nad dužnikom KURBAŠA & VRANJEŠ j.d.o.o. za ugostiteljstvo, OIB: 48973215479, Kaštel Stari, CestaFranje Tuđmana 733.

Obrazloženje :

	Kod ovog suda dana 06. travnja 2016. godine zaprimljen je prijedlog Financijske agencije, Regionalnog centra Split za pokretanje stečajnog postupka nad gore navedenim dužnikom, a sve sukladno odredbama čl. 110 st.1. Stečajnog zakona (Narodne novine broj 71/15, dalje SZ).

 U podnesenom zahtjevu je navedeno da dužnik na dan 31.ožujka 2016. godine, u Očevidniku redoslijeda osnova za plaćanje, ima evidentirane neizvršene osnove za plaćanje u razdoblju od 120 dana,  u ukupnom iznosu od  19.967,39 kn,  u koji iznos je uračunata kamata i naknade Financijske agencije za provedbe ovrhe na novčanim sredstvima  te da dužnik ima devet zaposlenih. 

	Podneskom zaprimljenim kod ovog suda dana 09.lipnja 2016. godine dužnik je izvijestio sud da je podmirio sve neizvršene obveze te da dana 08.lipnja 2016. godine nema nepodmirenih osnova za plaćanje evidentieranih u očevidniku redoslijeda za plaćanje , slijedom čega je predložio da sud donese rješenje o obustavi postupka. Uz podnesak, dužnik je dostavio Potvrdu FINA-e o blokadi računa i novčanih sredstava ovršenika od 08.lipnja  2016. godine iz koje proizlazi da je na dan izdavanja potvrde (08.lipnja  2016. godine) na 

računima i novčanim sredstvima ovršenika (ovdje dužnika) evidentirano 0 dana neprekidne blokade, kao i to da nepodmirene obveze iznose 0,00 kn. 
		
Člankom 128. st. 9. Stečajnog zakona propisano je kako će sud obustaviti (stečajni) postupak ako dužnik do završetka prethodnog postupka postane sposoban za plaćanje. 
Kako je dužnik postao sposoban za plaćanje prije nego li je prethodni postupak uopće pokrenut, to je sud obustavio ovaj stečajni postupak nad dužnikom, radi čega je temeljem citirane odredbe čl. 128. st. 9. SZ-a odlučeno kao u izreci ovog rješenja.

	              U Splitu, 09.lipnja   2016. godine

S  U  D  A  C 

Velimir Vuković 


POUKA O PRAVNOM LIJEKU: 
Protiv ovog rješenja dopuštena je žalba Visokom trgovačkom sudu Republike Hrvatske. Žalba se podnosi putem ovog suda, pismeno u tri primjerka, u roku od 8 dana od dana dostave ovog rješenja. 


DNA:
- predlagatelju - FINA
- dužniku 
- mrežna stranica e-Oglasna ploča sudova
- u spis

